Boelies dwing glo seun om urine te drink | Maroela Media
Die seun (16) het geen ander keuse gehad nie as om na 'n ander skool te gaan nadat hy glo aanhoudend by Hoërskool Transvalia in Vanderbijlpark geboelie is, het die Sowetan Donderdag berig.
Die ma het aan die koerant gesê 'n groep boelies het haar seun glo onlangs 'n "k***r" genoem, al sy klere uitgetrek, gevra wat 'n "k***r" in 'n wit skool maak en hom daarna gedwing om sy eie urine te drink.
'n Vergadering is ná die voorval "in Afrikaans" met die skool se beheerliggaam en 'n beampte van Sedibeng munisipaliteit gehou. Die vergadering is tot 3 Oktober uitgestel omdat die ma 'n vertaler moet vind.
Volgens die ma het die seun sedert die voorval probeer om selfmoord te pleeg.
Johan Venske, die skool se hoof, is genader vir kommentaar, maar hy het alle navrae na die provinsiale departement van onderwys verwys.
Gershwin Chuenyane, die woordvoerder van die departement, het gesê 'n onafhanklike taakspan is aangestel om die saak te ondersoek.
Die ma het ook 'n saak van aanranding by die Vanderbijlpark-polisiestasie aanhangig gemaak.
Die boelies is 'n produk van ouers die boeliering goed praat en ook die neerhalende woorde gebruik. Ons veg vir Afrikaans, hierdie kind kon die taal 'n hupstoot gegee het, geen mens het die reg om enige persoon sy eie urine te laat drink nie, dit is die swakste verwysing na ons Afrikaans sprekendes, weereens word ons van brute rassisme beskuldig. Om die saak te skik MOET DIE BOELIES UIT DIE SKOOL GESIT WORD hierdie aksie maak ons vir die buite wereld WIT MONSTERS Laat die Ouers na die skool kom konfronteer hulle met die opvoeding van hulle kinders Daar… Lees meer »
Sies!!! Daai jong wit laaties gee ons blankes 'n slegte naam!!! Ek skaam my dood vir hulle!!!
Dis absoluut swak! Waar gaan ons blanke nasie heen? Word ons erger as barbare? Goeie genade ek dink hul ouers moet moet hul behoorlik straf. Die onderwysers moet daardie tipe kinders uit die skool verwyder! Nee wat te erg is is te erg!
Die ouers is net so skuldig as die kinders, dit is die voorbeeld wat hul in die huis kry, baie swak, red nou 'n land met sulke torre (Skuim).Sies ek skaam my vir hulle.